સાંસદ મોહન ડેલકરે કાર્યકર્તાઓને સાથીઓ તરીકે સંબોધિત કરતા જણાવ્યું હતું કે, આ ચૂંટણીમાં તમોએ ઈતિહાસ બદલવાનું અને નવો ઈતિહાસ રચવાનું કામ કર્યું છે, આ પ્રદેશમાં એક વાર હારેલો સાંસદ ફરીવાર જીતતા નથી, એવુ કહેનારાઓનું તમે મોઢુ બંધ કરી દીધું છે, સારી નિયત સાથે ઉપાડેલું કાર્ય સફળતા અપાવે છે તે આ ચૂંટણીમાં સાબિત થયું છે, મળેલી તાકાતનો ઉપયોગ હું લોકસભામાં કરીશ અને લોકોનું પણ ધ્યાન આકર્ષિત થાય તેવું કામ કરીશ, દરેકનો વિશ્વાસ જીતવાનું કામ કરીશ, પ્રદેશની સમસ્યાઓ અને વિકાસના મુદ્દાઓને પ્રશાશકથી લઈ ગૃહમંત્રી અને પ્રધાનમંત્રી સમક્ષ તેમજ જરૂર પડયે લોકસભામાં ઉઠાવવામાં આવશે, તેવો વિશ્વાસ સાંસદ મોહનભાઈ ડેલકરે આપ્યો હતો.